**Poziv na predstavljanje najboljih praksi u području politika za djecu**

**Djeca su naša budućnost.**

povodom Svjetskog dana djece 20. studenoga 2020. naša je skupina, u suradnji sa Zakladom za europske napredne studije, pokrenula [**poziv za uspostavu** **unije za djecu**](https://towards-a-child-union.formstack.com/forms/call4childunion) s općim ciljem borbe protiv oskudice kod djece i promicanja jednakih mogućnosti za svu djecu u EU-u pomoću sljedećih mjera:

* brzog stupanja na snagu europskog jamstva za djecu;
* razvoja investicijskog ekosustava za europsku djecu, počevši s ispravnim planiranjem sredstava u okviru instrumenta Next Generation EU;
* općeg i jednakog pristupa kvalitetnom i uključivom ranom i predškolskom odgoju i obrazovanju.

Poziv su potpisala lokalna i regionalna tijela vlasti, zastupnici u Europskom parlamentu, zastupnici u nacionalnim parlamentima, pripadnici akademske zajednice, liječnici i privatne osobe.

Svi smo svjesni da su se okolnosti za djecu u Europskoj uniji posebno pogoršale zbog pandemije bolesti COVID-19 i stoga je brzo djelovanje ključan politički zahtjev naše političke obitelji.

U nedavno donesenom akcijskom planu za provedbu europskog stupa socijalnih prava navodi se da bi od 15 milijuna ljudi koje do 2030. treba izbaviti iz siromaštva ili socijalne isključenosti, najmanje 5 milijuna trebala biti djeca.

Kako bi se to postiglo, od država članica koje su najviše pogođene siromaštvom djece traži se da ulože najmanje 25 % svojih sredstava iz fonda ESF+ u borbu protiv siromaštva i socijalne isključenosti, od čega 5 % u mjere za borbu protiv siromaštva djece. Preostaje vidjeti hoće li to potvrditi i Vijeće.

Zato bismo u 2021., uz vaše sudjelovanje i potporu, htjeli provesti političku i komunikacijsku kampanju za uspostavu unije za djecu. Vi ste naši najbolji ambasadori jer ste na prvoj liniji provedbe politika u korist djece na terenu. Stoga vas pozivamo da podijelite svoje najbolje prakse u području politika za djecu.

One se mogu odnositi na: jamčenje i proširenje pristupa javnim uslugama; pokretanje posebnih aktivnosti za uključivanje djece u nepovoljnom položaju; osiguravanje prava djece i njihovih zakonskih prava; osiguravanje osnovnog dohotka za djecu ili mehanizama za prijenos dohotka u korist djece; promicanje uključivih ishoda učenja, nastavnih programa i okruženja za učenje kojima se promiču vještine za 21. stoljeće za svu djecu; podupiranje pedagoških projekata za nastavnike i osoblje kao supokretače promjena; promicanje demokratske uključenosti i sudjelovanja roditelja i zajednica u učenju.

**Vaš doprinos može biti u obliku:**

**i. teksta od oko 800 riječi o provedbi politika skrbi o djeci u vašim gradovima/regijama i o vašim političkim stajalištima o tome zašto su politike skrbi o djeci važne** (bilo bi dobro kad biste nam uz tekst mogli poslati i fotografije ili videozapise);

**i/ili**

**ii. odgovora na upitnik koji je dostupan ovdje.**

Molimo Vas da svoj doprinos pošaljete do kraja travnja 2021.

**Za sva pitanja slobodno nam se obratite na** [**PES-Group@cor.europa.eu.**](mailto:PES-Group@cor.europa.eu)

**UPITNIK**

1. Ime i prezime:
2. Grad, regija, jedinica lokalne samouprave koju zastupate:
3. Država:
4. Uloga ili politička funkcija:
5. Veličina grada, regije, jedinice lokalne samouprave koju zastupate (*broj stanovnika*):
6. Navedite postotak kućanstava u nepovoljnom položaju na vašem teritoriju i, unutar njega, postotak djece:

*(Nepovoljni položaj: npr. niži dohodak/nezaposlenost, u skladu s nacionalnim pokazateljima)*

1. Navedite postotak raznolikosti na vašem teritoriju:

*(Kućanstva imigrantskog podrijetla)*

**Opće mjere za suzbijanje siromaštva roditelja/skrbnika kao sredstvo za suzbijanje siromaštva djece**

1. Navedite opće mjere koje se na vašem teritoriju provode kao potpora kućanstvima u nepovoljnom položaju (*npr. potpora dohotku, stanovanje, pristup zdravstvu itd.*)
2. Navedite primjenjuju li se posebne mjere na kućanstva u nepovoljnom položaju u kojima žive i djeca

**Rani i predškolski odgoj i obrazovanje**

1. Postotak djece mlađe od 3 godine upisane u programe ranog i predškolskog odgoja i obrazovanja (*npr. jaslice, vrtići itd.*):
2. Njihov postotak među djecom upisanom u
3. javne ustanove *(kojima izravno upravljaju lokalne vlasti ili čije je upravljanje dodijeljeno neprofitnoj organizaciji subvencioniranoj javnim sredstvima)*:
4. privatne ustanove *(ustanova slobodno odlučuje o cijenama usluge u svrhu ostvarivanja dobiti, bez doprinosa javnosti)*:
5. miješane ustanove *(privatne neprofitne ustanove koje primaju izravnu ili neizravnu financijsku potporu javnosti, npr. obitelji koje primaju vrijednosne kupone)*:
6. Kako osiguravate jednak pristup ranom i predškolskom odgoju i obrazovanju za djecu mlađu od 3 godine? *(možete odabrati više odgovora)*
   1. Progresivne naknade *(roditelji plaćaju u skladu sa svojim prihodima)*
   2. Izgrađeni objekti/pružane usluge u područjima u nepovoljnom položaju *(u kojima žive kućanstva u nepovoljnom položaju)*
   3. Besplatne usluge *(za obitelji u nepovoljnom položaju ili sve obitelji tijekom jedne ili više godina)*
   4. Prioritet u pristupu za djecu u nepovoljnom položaju *(kriteriji za upis kojima se prednost daje npr. samohranim i nezaposlenim roditeljima ili roditeljima u potrazi za zaposlenjem)*
   5. Podizanje razine osviještenosti roditelja u nepovoljnom položaju o važnosti ranog i predškolskog odgoja i obrazovanja
   6. Drugo *(opišite)*
7. S kojim se velikim izazovom suočavate u osiguravanju jednakog pristupa ranom i predškolskom odgoju i obrazovanju za djecu mlađu od 3 godine? *(možete odabrati više odgovora)*
   1. Nedostatak odgovarajućeg financiranja *(vlastita sredstva, ograničeni prijenos sredstava iz središnje vlasti, prepreke pri uspostavi struktura i/ili smanjenje financijskih doprinosa obitelji)*
   2. Kriteriji za pristup koji obeshrabruju obitelji u nepovoljnom položaju *(npr. mjesta rezervirana samo za zaposlene roditelje, jezične prepreke za roditelje migrantskog podrijetla, blizina itd.)*
   3. Nedostatak osviještenosti među obiteljima u nepovoljnom položaju o važnosti ranog i predškolskog odgoja i obrazovanja
   4. Drugo *(opišite)*

**Učinak COVID-a 19**

1. Na koji način kriza uzrokovana COVID-om 19 utječe na vašu sposobnost pružanja ranog i predškolskog odgoja i obrazovanja djeci mlađoj od 3 godine? *(možete odabrati više odgovora)*
2. Smanjenje/ prestanak isplaćivanja sredstava od strane središnjih vlasti i vlastitih sredstava (lokalni porezi) / smanjenje usluga i broja dostupnih mjesta
3. Smanjenje potražnje zbog financijskih poteškoća kućanstava i ukupnog povećanja nezaposlenosti
4. Drugo *(opišite)*
5. Kad je riječ o oporavku, koja rješenja predviđate za održavanje/proširenje usluga ranog i predškolskog odgoja i obrazovanja za djecu mlađu od 3 godine?

*(opišite)*

**Inovativne prakse**

1. Jeste li razvili posebne inovativne prakse kako biste osigurali:
2. da djeca iz obitelji raznolikog porijekla / nižeg socioekonomskog statusa u potpunosti ostvare prednosti ranog i predškolskog odgoja i obrazovanja, primjerice uključivanjem roditelja u obrazovne aktivnosti djece, uključivanjem zajednice (nevladine organizacije), osposobljavanjem i pravima osoblja u ranom i predškolskom odgoju i obrazovanju; uključivim pedagoškim programima i praksama za prihvaćanje raznolikosti, suradnjom i solidarnošću; povezivanjem ranog i predškolskog odgoja i obrazovanja s drugim uslugama socijalne skrbi i zaštite namijenjenima obiteljima (npr. potpora dohotku); programima aktivnog tržišta rada, stanovanja itd.
3. Održivost: izgradnja ekološki prihvatljivih zgrada; upotreba recikliranog materijala za učenje; organska hrana i hrana lokalnih proizvođača; edukacija o okolišu itd.
4. Digitalizacija: upotreba novih tehnologija za podučavanje i razvoj djece te za rad nastavničkog osoblja; osposobljavanje nastavničkog i drugog osoblja; upotreba digitalnih alata za komunikaciju s roditeljima; digitalizacija infrastrukture itd.

*(opišite za područja u kojima su razvijene prakse)*

**Uloga Europske unije**

1. Je li Europska unija poduprla vaše napore / doprinijela vašim naporima za osiguravanje jednakog pristupa ranom i predškolskom odgoju i obrazovanju za djecu mlađu od 3 godine i/ili razvila i provela inovativne prakse u području uključenosti, održivosti i digitalizacije?

*(opišite)*

1. Na koji bi način Europska unija u budućnosti mogla doprinijeti vašim naporima za postizanje jednakog pristupa ranom i predškolskom odgoju i obrazovanju za djecu mlađu od 3 godine i inovacijama u području uključenosti, održivosti i digitalizacije? *(možete odabrati više odgovora)*
2. Izdvojiti sredstva za potporu lokalnim vlastima u osiguravanju jednakog pristupa kvalitetnom, uključivom i održivom ranom i predškolskom odgoju i obrazovanju
3. Pružiti smjernice/tehničku pomoć o metodama za razvoj praksi
4. Zahtijevati od središnjih vlasti da zajedno s lokalnim vlastima isplaniraju mjere koje će se financirati / reforme koje će se provoditi s pomoću europskih financijskih instrumenata (npr. *Next Generation EU*, jamstvo za djecu itd.) kako bi se proširile pravedne, uključive i održive usluge ranog i predškolskog odgoja i obrazovanja
5. Preispitati europski semestar kako bi se osiguralo da se uzmu u obzir posebni izazovi s kojima se suočavaju lokalne i regionalne vlasti (*npr. revizija pokazatelja u svrhu integriranja veće količine raščlanjenih podataka na lokalnoj razini, izravna savjetovanja s lokalnim vlastima itd.*)
6. Organizirati razmjene s drugim gradovima/regijama/zemljama/akademskim zajednicama

Drugo *(opišite)*